open-index/open-wikipedia-markdown huggingface dataset:
स्वामी ब्रह्मानन्द

thumb|200px|स्वामी ब्रह्मानन्द, मद्रास में,1908

**स्वामी ब्रह्मानन्द** (21 जनवरी 1863 - 10 अप्रैल 1922) रामकृष्ण मिशन के प्रथम संघाध्यक्ष थे। उनका पूर्वाश्रम नाम 'राखाल चन्द्र घोष' था। रामकृष्ण परमहंस ने उन्हें मानस-पुत्र के रूप में ग्रहण किया। भक्त मंडली में वे 'राजा महाराज' के नाम से जाने जाते हैं।

## जीवनी
### जन्म और बचपन
स्वामी ब्रह्मानन्द का जन्म 21 जनवरी,1863 को कोलकाता के निकट स्थित शिकरा नामक ग्राम में हुआ। उनका पूर्व नाम था राखालचन्द्र घोष। पिता आनन्द मोहन घोष के वे बड़े बेटे थे। किशोर उम्र में ही उनका विवाह करवा दिया गया था।

### विवेकानन्द और रामकृष्ण के साथ मिलन
बारह वर्ष की उम्र में उच्चशिक्षा के लिए वे कोलकाता आये। यहीँ पर उनकी मित्रता नरेन्द्रनाथ से हुआ।
प्रेमघनविग्रह श्रीरामकृष्ण के आकर्षण से उनका आगमन दक्षिणेश्वर में हुआ था।श्रीरामकृष्ण ने राखाल को अपना मानस पुत्र के रूप में ग्रहण किये थे।

### गुरु के मृत्यु के बाद
[left|thumb|300px|आलमबाजार मठ, 1896 (अमेरिका प्रस्थान से पूर्व स्वामी अभेदानन्द की विदाई) ; (बांये से) खड़े हैं: [स्वामी अद्भुतानन्द|स्वामी अद्भूतानन्द, स्वामी योगानन्द अभेदानन्द, त्रिगुणातीतानन्द, तुरियानन्द, निर्मलानन्द और निरंजनानन्द; बैठे हुए : स्वामी सुबोधानन्द, स्वामी ब्रह्मानन्द (कुर्सी पर) और अखण्डानन्द]]

## संघाध्यक्ष के रूप में ==Gyan ke sagar bhi thee

## अंतिम दिन

## उपदेश
* साधन भजन में निष्ठा जरुरी। एक दिन भी व्यर्थ में न गवाँए।
* त्याग न करने से ईश्वर में भक्ति नहीं होता। त्याग है- अहंकार को नष्ट करना।
* ब्रह्मचर्य और तपस्या से मन की शक्ति बढ़ती हैं।
## ब्रह्मानन्द के नाम पर बनी संस्थाएँ
उनके शिष्य योगिंद्रनाथ टैगोर ने १९१२ में बरानगर, कोलकाता में उनके नाम पर एक स्कूल की स्थापना की। टैगोर ने स्कूल का नाम "ब्रह्मानंद बालकाश्रम" रखा था, जिसे अब बरानगर रामकृष्ण मिशन आश्रम उच्च विद्यालय के रूप में जाना जाता है।

## आगे अध्ययन के लिए
* प्रभानन्द, स्वामी : स्वामी ब्रह्मानन्द चरित, रामकृष्ण मठ, नागपुर द्वारा प्रकाशित।

## सन्दर्भ
* Prabhavananda,Swami.The Eternal Companion Brahmananda,Vedanta Press,California,3rd Edition
* Ashokananda,Swami. Swami Brahmananda,Vedanta Press of Northern California,San Francisco,1970.

## बाहरी कड़ियाँ
* स्वामी ब्रह्मानन्द :संक्षिप्त जीवनी-बेलुड़ मठ

श्रेणी:रामकृष्ण मिशन
स्वामी सारदानन्द

**स्वामी सारदानन्द** (23 दिसम्वर,1865 -19 अगष्ट, 1927) रामकृष्ण परमहंस के संन्यासी शिष्यों में से एक थे। उनका पूर्वाश्रम का नाम शरतचन्द्र चक्रबर्ती था। रामकृष्ण मिशन की स्थापना के बाद वे इसके प्रथम संपादक बने और मृत्यु तक इस पद पर बने रहे। श्रीमाँ शारदा देवी के रहने के लिए उन्होंने कोलकाता में उद्वोधन भवन का निर्माण करवाया और बांग्ला पत्रिका उद्बोधन का प्रकाशन किया। सारदानन्दने श्रीरामकृष्ण लीलाप्रसंग नामक विख्यात पुस्तक की रचना की।

## रचना
स्वामी सारदानन्द ने रामकृष्ण की प्रामाणिक जीवनी ग्रंथ "श्रीरामकृष्ण लीलाप्रसंग" की रचना की।
पाँच खंडों में रचित यह ग्रंथ रामकृष्ण की जीवनीयोँ में सर्वश्रेष्ठ हैँ। इसके अतिरिक्त वे 'भारत में शक्तिपूजा' और 'गीतातत्व' नामक दो पुस्तक भी लिखे।

## आगे अध्ययन के लिए
* स्वामी सारदानन्द, रामकृष्ण मठ, नागपुर
* स्वामी गंभीरानन्द . रामकृष्ण भक्तमालिका. रामकृष्ण मठ, नागपुर

## सन्दर्भ
* स्वामी सारदानन्द, रामकृष्ण मठ, नागपुर
* स्वामी गंभीरानन्द . रामकृष्ण भक्तमालिका. रामकृष्ण मठ, नागपुर
## बाहरी कड़ियाँ
* Swami Saradananda on BuddhistLibrary.com
* Udbodhan
* God Lived with Them by Swami Chetanananda, publisher Advaita Ashrama
* Glimpses of a Great Soul - A Portrait of Swami Saradananda, by Swami Asheshananda, published in 1982
शपथपत्र

**शपथपत्र** या **हलफ़नामा** () किसी व्यक्ति द्वारा लिखित रूप में स्वेच्छा से ली गई तथ्यात्मक घोषणा है। यह घोषणा किसी ऐसे व्यक्ति के समक्ष ली जाती है जो विधि द्वारा उसके लिए अधिकृत हो, जैैसे नोटरी पब्लिक या ओथ कमिश्नर।''

शपथ-पत्र में शपथकर्ता शपथ लेकर बयान देता है कि वह जो कुछ भी जानकारी दे रहा है वह सच है। इसके बाद वह अपना दस्तखत करता है और फिर उस बयान को ओथ कमिश्नर या नोटरी पब्लिक प्रमाणित करता है।

ऐफिडेविट का इस्तेमाल कोर्ट में भी हो सकता है और अर्द्धन्यायिक संस्था में भी। जन्म प्रमाण पत्र बनवाने, विवाह पंजीकरण आदि के लिए ऐफिडेविट संबंधित अथॉरिटी के सामने देना होता है, लेकिन यदि बयान गलत है या जानबूझकर गलत बयान दिया गया है तो दावा रद्द हो जाता है।

## इन्हें भी देखें
* शपथ-भंग

श्रेणी:साक्ष्य विधि
श्रेणी:कानूनी दस्तावेज
श्रेणी:नोटरी
स्वामी अद्भुतानन्द

right|thumb|300px|आलमबाजार मठ, 1896 (अमेरिका प्रस्थान के समय स्वामी अभेदानन्द की विदाई) ; (बांये से) खड़े हैं: '''स्वामी अद्भुतानन्द''', योगानन्द, अभेदानन्द, त्रिगुणातीतानन्द, तुरियानन्द, निर्मलानन्द और निरंजनानन्द; बैठे हुए : स्वामी सुबोधानन्द, ब्रह्मानन्द (कुर्सी पर) और अखण्डानन्द

**स्वामी अद्भुतानन्द** (? - 28 अप्रेल,1920) श्रीरामकृष्ण के सन्यासी शिष्योँ में से एक थे। उनका सन्यासपूर्व नाम था 'राखतुराम'। रामकृष्ण भक्त मंडली में वे 'लाटू महाराज' के नाम से जाने जाते हैं।

## जीवन

### जन्म और बचपन
अद्भुतानन्द का जन्म बिहार के छपरा जिला में एक गरीव परिवार में हुआ। पाँच वर्ष की उम्र में अपने मातापिता के देहान्त के बाद वे अनाथ हो गये। कर्म संस्थान के लिए वे कोलकाता पहुँचे और रामकृष्ण के गृही भक्त रामचन्द्र दत्त के परिवार में नौकर के रूप में काम करने लगे।

### श्रीरामकृष्ण से भेंट
लाठू अपने मालिक रामचन्द्र के साथ 1880 में पहली बार दक्षिणेश्वर आए। इसके बाद वे श्रीरामकृष्ण के सेवक बन गये। श्रीरामकृष्ण के निकट आनेबाले सन्यासी शिष्योँ में लाटू प्रथम थे।

### श्यामपुकुर और काशीपुर में
श्रीरामकृष्ण के गले की बीमारी होने के बाद उन्हें श्यामपुकुर और बाद में काशीपुर लाया गया। लाटू अपने गुरु की सेवा के साथ-साथ साधना में लगे रहते थे।

### सन्यास जीवन
श्रीरामकृष्ण के मृत्यु के बाद वे शारदा देवी के साथ तीर्थ दर्शन करने चले गये। कोलकाता लोटने के बाद वे सन्यास ग्रहण किये और वराहनगर मठ में रहने लगे। 1895 ई. में वे भुवनेश्वर और पुरी भ्रमण करने गये। स्वामी विवेकानन्द के देहान्त के बाद वे बलराम मंदिर में 1912 तक रहे।

### अंतिम जीवन
लाटू महाराज ने अपना अंतिम जीवन काशी में व्यतीत किया। 28 अप्रैल 1920 में उनका देहान्त हुआ।

## उपदेश
## आगे अध्ययन के लिए
* Swami Chetanananda (1980) Swami Adbhutananda :His teachings and reminiscences.Vedanta Society of St. Louis.
* Swami Chetanananda(1980) How a Shepherd Boy Became a Saint.Vedanta Society of St. Louis. ISBN
978-0-916356-59-0.
* Swami Gambhirananda (1967)The Apostles of Shri Ramakrishna Advaita Ashrama

## बाहरी कड़ियाँ
रामकृष्ण मिशन छपरा की वेवसाइट
सेंट जेम्स स्ट्रीट

**सेंट जेम्स स्ट्रीट** () एक एतिहासिक सड़क है जो वेल्स की काउंटी मॉनमाउथशायर के मॉनमाउथ नगर के केंद्र में स्थित है। मानचित्रकार जॉन स्पीड के वर्ष 1610 में बनाए गए मानचित्र में सेंट जेम्स स्ट्रीट को मध्यकालीन शहर को घेरने वाली दीवारों के अंदर व्हाइटक्रॉस स्ट्रीट के एक हिस्से के रूप में दर्शाया है। निकट समय के मानचित्रों में इस सड़क को सेंट जेम्स स्क्वायर के दक्षिण-पश्चिम से आम्सहाउस स्ट्रीट तक दिखाया जाता है। लेखक विलियम मेलर वॉरलो के 1899 में किए गए अध्ययन व स्पीड के मानचित्र से पता चलता है कि कैसे व्हाइटक्रॉस स्ट्रीट को उसका यह नाम इसे एक सफ़ेद क्रोस मिला था जो कि भविष्य के सेंट जेम्स स्क्वायर पर स्थापित किया गया था। 2010 में यह सड़क मध्यपाषाण काल की कलाकृतियों की खोज का स्थल थी, जिससे यह सिद्ध होता है कि मॉनमाउथ शहर में बसावट मध्यपाषाण के समय से ही थी। सेंट जेम्स स्ट्रीट पर अनेक सूचीबद्ध इमारतें हैं।

## इतिहास व स्थान
left|thumb|210px|जॉन स्पीड का 1610 का नक्शा जिसमें सेंट जेम्स स्ट्रीट की स्थिति व्हाइटक्रॉस स्ट्रीट के हिस्से के रूप में दर्शाई ही है।
[right|180px|thumb|स्ट्रीट पर स्थित [मॉनमाउथ मेथोडिस्ट चर्च]]
चौदहवीं शताब्दी तक मॉनमाउथ शहर की सड़क योजना का एक हिस्सा पूरा किया जा चुका था। सेंट जेम्स स्ट्रीट 1300 के आसपास बनीं शहर की दीवारों और गढ़ के अंदर मौजूद है। इसे जॉन स्पीड के 1610 में बनाए गए मचित्र में दर्शाया गया है। हालांकि नक्शे में इसे सेंट जेम्स स्ट्रीट के नाम से नहीं दिखाया गया है। बल्कि 1899 में लेखक विलियम मेलर वॉरलो के अनुसार व्हाइटक्रॉस स्ट्रीट का विस्तार वीयरहेड स्ट्रीट तक था। केवल सेंट जेम्स स्ट्रीट ही नहीं बल्कि आम्सहाउस स्ट्रीट भी व्हाइटक्रॉस स्ट्रीट का ही हिस्सा थी। सड़क को सेंट जेम्स स्ट्रीट शीर्षक उसे हाल ही के वर्षों में मिला है। इसके अलावा वॉरलो का मानना था कि व्हाइटक्रॉस स्ट्रीट का नाम एक सफ़ेद क्रोस से व्युत्पन्न हुआ है जो डिस्पेंसरी के निकट भविष्य के सेंट जेम्स स्क्वायर पर स्थापित किया गया था। जॉन स्पीड के 1610 के नक्शे का निरीक्षण करने पर ईस्ट गेट (डिक्सटन गेट) के निकट एक क्रोस के चिह्न के बारे में पता चलता है, जो कि सेंट जेम्स स्क्वायर के अपेक्षित स्थान पर है।

## पुरातात्विक खोज
वर्ष 2010 में सेंट जेम्स स्क्वायर में पुरातात्विक रूप से एक एतिहासिक व महत्वपूर्ण खोज हुई थी। असल में सेंट जेम्स स्क्वायर और वेयाब्रिज स्ट्रीट में मुख्य गैस की लाइन बदलने का कार्य चल रहा था। इस कार्य में हुई खुदाई के दौरान मध्यपाषाण काल के पत्थर के औजार मिले थे। यह विरूपण साक्ष्य यह सिद्ध करते है कि मॉनमाउथ शहर में मध्यपाषाण युग की बस्तियाँ थीं।

## सन्दर्भ

## बाहरी कड़ियाँ
* मध्यपाषाण काल के अवशेषों के चित्र Bbc.co.uk (बीबीसी) पर

श्रेणी:मॉनमाउथ
श्रेणी:मॉनमाउथ की सड़कें
बेलुड़ मठ

300px|right|thumb| मठ में स्थित मुख्य मन्दिर (रामकृष्ण मन्दिर) 
300px|right|thumb|बेलूड़ मठ के मूल मन्दिर में रामकृष्ण परमहंस की संगमरमर की मूर्ति
**बेलुड़ मठ** भारत के पश्चिम बंगाल में हुगली नदी के पश्चिमी तट पर बेलूड़ में स्थित है। यह रामकृष्ण मिशन और रामकृष्ण मठ का मुख्यालय है। इस मठ के भवनों की वास्तु में हिन्दू, इसाई तथा इस्लामी तत्वों का सम्मिश्रण है जो धर्मो की एकता का प्रतीक है। इसकी स्थापना 1897 में स्वामी विवेकानन्द ने की थी।

## मठ प्रांगण व सेवाएँ
४० एकर की भूमि पर अवस्थित इस मठ के मुख्य प्रांगण में स्वामी रामकृष्ण परमहंस, शारदा देवी, स्वामी विवेकानंद और स्वामी ब्रह्मानन्द की देहाग्निस्थल पर उनकी समाधियाँ व मन्दिर अवस्थित है, तथा रामकृष्ण मिशन के प्रमुख कार्यालय अवस्थित हैं। तथा, रामकृष्ण मठ व मिशन के इतिहास और विचारधारा को आगंतुकों के समक्ष प्रदर्शित करने हेतु एक संग्रहालय भी यहाँ निर्मित किया गया है। इसके अलावा, बेलुड़ मठ के मुख्य परिसर के निकट, रामकृष्ण मिशन के कुछ शिक्षा संस्थानों के भी परिसर हैं, जिनमें विद्यामंदिर, शिल्पमन्दिर, वेद विद्यालय तथा स्वामी विवेकानंद विश्वविद्यालय के परिसर शामिल हैं। स्वामी विवेकानन्द की पूर्वपरिकल्पना के अनुसार मठ प्रांगण का अभिन्यास को उनके शिष्य, स्वामी विज्ञानानन्द ने तैयार किया था। वर्त्तमान समय में, यह मठ भारत के प्रमुख पर्यटनस्थलों में से एक है, तथा स्वामी रामकृष्ण परमहंस, रामकृष्ण मिशन तथा स्वामी विवेकानंद के विश्वभर में विस्तृत श्रद्धालुओं हेतु एक पवित्र तीर्थस्थल के समान महत्व रखता है।

बेलुड़ मठ विभिन्न स्वास्थ्यसेवाएँ, शिक्षा, नारीकल्याण, श्रमिक व वंचित कल्याण हेतु ग्रामविकास, राहत, धार्मिक और सांस्कृतिक कार्यक्रमों का आयोजन करता है। यहाँ रामकृष्ण परमहंस, सारदा देवी तथा स्वामी विवेकानंद के जन्मोत्सव व पुण्यतिथि पर, विभिन्न धार्मिक समारोहों का आयोजन करता है, तथा क्रिसमस का जश्न भी यहाँ मनाया जाता है। दुर्गा पूजा, विशेष रूप से महाष्टमी कुमारीपूजन, को देखने हेतु प्रतिवर्ष यहाँ बहुत बड़ी संख्या में लोग आते हैं।

## बाहरी कड़ियाँ
* Belur Math website
* बेलूड़ मठ, दक्षिणेश्वर
* Official website of the Headquarters of Ramakrishna Math and Ramakrishna Mission
* A Symphony in Architecture - Ramakrishna Temple, Belur Math
* Belur Math Pilgrimage book also available online at https://web.archive.org/web/20120525105345/http://www.belurmath.org/pdf_files/belurmath_pilgrimage.pdf
* Read Details about Belur Math, Kolkata
* 
* Belur Math to Dakshineshwar Pilgrimage (Video)

श्रेणी:हिन्दू तीर्थ स्थल
श्रेणी:स्वामी विवेकानन्द
श्रेणी:हावड़ा
श्रेणी:हावड़ा ज़िला
शपथ-भंग

न्यायिक प्रक्रिया से सम्बधित मामलों में जानबूझकर झूठी शपथ लेना **शपथभंग** या **मिथ्या शपथ** (Perjury या forswearing) कहलाता है। यह मिथ्या शपथ मौखिक या लिखित हो सकती है। किन्तु यदि झूठ ऐसे मुद्दे पर हो जो कानूनी परिणाम को प्रभावित नहीं करता तो वह 'मिथ्या शपथ' की श्रेणी में नहीं आता। उदाहरण के लिये कोई अपनी उम्र के बारे में मिथ्या वक्तव्य दे और सम्बन्धित मुकद्दमें का परिणाम इस उम्र से किसी भी प्रकार प्रभावित नहीं होता तो यह झूठ 'मिथ्या शपथ' नहीं है।

शपथभंग एक गम्भीर अपराध माना जाता है क्योंकि यह न्यायालयों की शक्ति का हरण करने की क्षमता रखता है जिससे अन्याय होने का डर है। 

## इन्हें भी देखें
* शपथपत्र

## बाहरी कड़ियाँ
* Bryan Druzin, and Jessica Li, The Criminalization of Lying: Under what Circumstances, if any, should Lies be made Criminal?, 101 JOURNAL OF CRIMINAL LAW AND CRIMINOLOGY (Northwestern University) (forthcoming 2011). 
* Gabriel J. Chin and Scott Wells, The "Blue Wall of Silence" as Evidence of Bias and Motive to Lie: A New Approach to Police Perjury, 59 University of Pittsburgh Law Review 233 (1998).

श्रेणी:अपराध
श्रेणी:धोखा
श्रेणी:विधिक शब्दावली
मुश्ताक़ अहमद यूसुफ़ी

मुश्ताक़ अहमद यूसुफ़ी उर्दू के प्रसिद्ध व्यंग्यकार और हास्य लेखक थे। उनकी व्यंग्य की कई पुस्तकें और सभाएँ हुई हैं। टोंक, राजस्थान में १९२३ में वे जन्मे थे। देश के विभाजन के पश्चात उनका बाक़ी जीवन कराची में गुज़ारा।
२० जून २०१८ को अस्वस्थता की लम्बी मुद्दत के बाद उनका देहांत कराची में हुआ। उन की उम्र ९७ साल की थी। 

## उल्लेखनीय कृतियाँ
* खोया पानी
* मेरे मुँह में ख़ाक
* धन यात्रा
* चिराग तले
* ख़ाक़म-ब-दहन 
* जरगुज़श्त

## सम्मान
* सितारा-ए-इम्तियाज़
* हिलाल-ए-इम्तियाज़
* पाकिस्तान साहित्य अकादमी पुरस्कार

## सन्दर्भ

श्रेणी:1923 में जन्मे लोग
श्रेणी:२०१८ में निधन
श्रेणी:राजस्थान के लोग
श्रेणी:उर्दू साहित्यकार
श्रेणी:कराची के लोग
श्रेणी:पाकिस्तानी लेखक
ज़िम्बाब्वेई सांसदों का २०१२ में ऍचआइवी-सतर्कता अभियान

right|thumb|एचआइवी के लिए हो रहे रक्त-परीक्षण का एक चित्र

कुछ समय पूर्व ऍच॰आइ॰वी॰/ एड्स के प्रति अपने राष्ट्र के युवकों तथा अन्य वर्गों में सतर्कता लाने के लिए ज़िम्बाब्वे की दो मुख्य पार्टियों के ६० से अधिक सांसदों ने अपना ऍच॰आइ॰वी॰ परीक्षण, जून २०१२ में करवाया।

ज़िम्बाब्वे में जन-सतर्कता के कारण ऍच॰आइ॰वी॰-प्रभावित आबादी का प्रतिशत १४ है, जो हालाँकि विश्व स्तर पर अधिक है, परन्तु राष्ट्रीय स्तर पर २००३ से काफ़ी कम हुआ है, तब वह २३ प्रतिशत था।

प्रधान मंत्री मोर्गन त्स्वन्गिर्रै की पार्टी से जुड़े सांसद ब्लेसिंग चेबुन्दो के मुताबिक़ जो ऍच॰आइ॰वी॰/ एड्स का यह अभियान अपने आप में बेमिसाल है और इसका उद्देश यह है कि ऍच॰आइ॰वी॰-पीड़ित व्यक्तियों के प्रति भेदभाव का मुक़ाबला किया जा सके।

## सन्दर्भ

श्रेणी:ऍचआइवी-सम्बंधित जानकारी
मुस्लिम ब्रदरहुड

**अल-इख़्वान अल-मुस्लिमून** &nbsp;(, प्रायः कथित: , अरबी लिप्यांतरण: *, , *)&nbsp; दुनिया का सर्वाधिक प्रभावशाली एवं सबसे बड़े इस्लामी आंदोलनों, में से एक है। यह कई अरब राष्ट्रों में सबसे बड़ा राजनैतिक विरोध संगठन है। इसकी स्थापना सन १९२८ में एक पैन-इस्लामिक धार्मिक, राजनैतिक एवं सामाजिक आंदोलन के रूप में एक इस्लामी शास्त्री एवं अध्यापक हसन अल-बन्ना के द्वारा द्वितीय विश्व युद्ध के अंत में की गई थी और इसकी अनुमानित सदस्य संख्या २० लाख है।

## 2013
जुलाई 2013 में मुहम्मद मुर्सी की सरकार के खिलाफ मिस्र की जनता सड़क पर उतर आई थी, जिसके बाद सेना ने उन्हें सत्ता से हटा दिया। मोरसी का समर्थन करने वाले अल-इख़्वान अल-मुस्लिमून संगठन को आतंकी संगठन घोषित कर दिया गया।

## 2014
मार्च 2014 को अल-इख़्वान अल-मुस्लिमून संगठन के 529 सदस्यों को मिस्र के मिन्या शहर की एक अदालत ने मौत की सजा सुनाई। ये पूर्व राष्ट्रपति मुहम्मद मुर्सीके समर्थक थे। इन लोगों पर एक पुलिसवाले की हत्या और आम लोगों पर हमला करने का आरोप था।

## सन्दर्भ

## बाहरी कड़ियाँ

* इख्वां ऑनलाइन *आधिकारिक जालस्थल* (अरबी)
* इख्वां जालस्थल *आधिकारिक जालस्थल* (अंग्रेज़ी)
* मुस्लिम ब्रदरहुड के संस्थापक (अरबी)

01
श्रेणी:मिस्र में इस्लाम
श्रेणी:इस्लामी राजनैतिक पार्टियाँ
श्रेणी:इस्लामी समूह
श्रेणी:१९२८ में स्थापित राजनैतिक पार्टियां
श्रेणी:मिस्र की राजनीति
एजिंकोर्ट स्क्वायर

**एजिंकोर्ट स्क्वायर** () वेल्स की काउंटी मॉनमाउथशायर के मॉनमाउथ नगर में स्थित शायर हॉल के सामने का एक खुला इलाका है। क्षेत्र सदियों से सार्वजनिक कार्यों और बाजारों के लिए इस्तेमाल किया गया है। भूतकाल में स्थान का क्षेत्रफल वर्तमान की तुलना में अधिक विशाल था। स्थानीय प्रकाशक चार्ल्स हीथ के अनुसार स्थान का पहले नाम मार्केट प्लेस था व उन्नीसवीं शताब्दी के शुरूआती भाग में इसको इसका निवर्तमान नाम मिला। विभिन्न स्रोत इस तथ्य पर बटे हुए हैं कि आखिर किस वर्ष में स्थान का नाम एजिंकोर्ट स्क्वायर पड़ा। स्क्वायर में शायर हॉल की मेहराबों के नीचे शुक्रवार और शनिवार के दिन बाजार लगता है। हर महीने के दूसरे बुधवार को इसी जगह किसानों का बाजार लगता है और वर्ष में कभी-कभी शिल्प बाजार भी यहाँ लगता है।

## इतिहास
मध्यकालीन बाजार स्थल मॉनमाउथ किले के बैले से विकसित किया गया था और मूल रूप से वर्तमान स्क्वायर की तुलना में अधिक विशाल स्थान को घेरे हुए था। शायर हॉल के 1724 में बनने से पहले व उसके बाद भी स्क्वायर नगर के बाजार लगाने का स्थल था। स्थानीय प्रकाशक चार्ल्स हीथ के अनुसार 1804 में यह स्थान मार्केट प्लेस के नाम से जाना जाता था। 

उन्नीसवीं शताब्दी के शुरूआती भाग में मार्केट प्लेस का नाम एजिंकोर्ट स्क्वायर कर दिया गया। स्क्वायर को अपना यह नाम मॉनमाउथ शहर में पैदा हुए हेनरी पंचम की फ़्रांस पर एजिंकोर्ट की लड़ाई में हुई जीत के पुण्यस्मरण के उपलक्ष्य में मिला। ऐसा करने के पीछे स्थानीय पर्यटन को बढ़ावा देने का उद्देश्य भी था जो "वेया टूर" के विकास के माध्यम से समृद्ध हो चुका था। विभिन्न स्रोत इस मत पर बटे हुए हैं कि स्थान का नाम कब बदला गया था। कुछ स्रोत का मानना है कि नया नाम 1817 में मिला था, मतलब वॉटरलू की लड़ाई और नेपोलियन बोनापार्ट की हार के पश्चात या वर्ष 1830 में।

## निवर्तमान गतिविधियाँ
एजिंकोर्ट स्क्वायर में शायर हॉल की मेहराबों के नीचे शुक्रवार और शनिवार के दिन बाजार लगता है। हर महीने के दूसरे बुधवार को इसी जगह किसानों का बाजार लगता है और वर्ष में कभी-कभी शिल्प बाजार भी यहाँ लगता है। 1982 से 2008 के बीच मॉनमाउथ महोत्सव यहीं पर आयोजित होता था। 2008 से आयोजन स्थल बदल के ब्लॅस्टियम स्ट्रीट पर स्थित पुराने पशु बाजार पर स्थान्तरित कर दिया था।

## सन्दर्भ

श्रेणी:मॉनमाउथ
श्रेणी:मॉनमाउथ की सड़कें
द लॉर्ड ऑफ द रिंग्स: द टू टावर्स

***द लॉर्ड ऑफ द रिंग्स: द टू टावर्स*** () २००२ में बनी फंतासी फ़िल्म है जिसका निर्देशन पिटर जैक्सन ने किया है और यह जे. आर. आर. टोल्किन के उपन्यास *[[द फॅलोशिप ऑफ़ द रिंग|द फेलोशिप ऑफ द रिंग]]* पर आधारित है। यह २००१ की फिल्म के लिए अगली कड़ी है, द लॉर्ड ऑफ द रिंग्स: फेलोशिप ऑफ द रिंग।

## पात्र

### हिन्दी डबिंग कलाकार
* डब वर्ष रिहाई: २८ मार्च, २००३ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* निर्देशक: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया

## सन्दर्भ

## इन्हें भी देखें
* द लॉर्ड ऑफ द रिंग्स: फेलोशिप ऑफ द रिंग
* द लॉर्ड ऑफ़ द रिंग्स: द रिटर्न ऑफ़ द किंग

## बाहरी कड़ियाँ
* अधिकृत वेबसाईट
* 

श्रेणी:2002 की फ़िल्में
श्रेणी:अंग्रेज़ी फ़िल्में
श्रेणी:फ़िल्म आधार
फ़ेबियन समाजवाद

**फ़ेबियन समाजवाद** ब्रिटेन की एक सुधारवादी विचारधारा है जिसका जन्म वैज्ञानिक समाजवाद के प्रतिलोम के रूप में हुआ था। रोमन सेनापति **फ़ेबियस कुंक्टेटर** के नाम पर इस विचारधारा का नामकरण किया गया। **फ़ेबियन समाज** ब्रिटेन में 1884 में सगठित की गयी थी और 1900 में वह साहित्यिक-पत्रकार दल के रूप में लेलेबर पार्टी से संलग्न हो गयी। फ़ेबियन समाज के प्रवक्ता- बी. तथा एस. वेब्ब दंपत्ति, एम. फ़िलिप्स, एच. जी. वेल्स तथा जॉर्ज बर्नार्ड शॉ आदि थे। फ़ेबियन समाजवाद आधिकारिक रूप में दर्शन के साथ अपना कोई सम्बन्ध नहीं मानता है, परन्तु उसके अनेक प्रवक्ता धर्म का समर्थन करते हैं। ये इतिहास के बारे में अपने विचारों में समाज में प्रत्ययों की निर्णायक भूमिका के मत के पक्षधर हैं और वर्ग संघर्ष से इनकार करते हैं। लेनिन के अनुसार, "फ़ेबियन समाजवाद, अवसरवाद तथा उदारतावादी मज़दूर नीति की सर्वाधिक पूर्ण अभिव्यक्ति है।"
फ़ेवियन समाजवाद, लोकतांत्रिक प्रक्रियातथा क्रमिक/निरन्तर सुधार एवं [वृहत उद्योगों] का [पक्षधर] है।

## सन्दर्भ

## बाहरी कड़ियाँ
* ब्रितानिका पर फेबियन सोसाइटी
* स्कूलनेट पर फेबियन सोसाइटी

श्रेणी:विचारधाराएँFabian socialism leader by George Bernard show and Fabian society established in 1884.
श्रेणी:दर्शन
प्रधानमंत्री ग्रामीण आवास योजना

**प्रधानमंत्री आवास योजना**, जिसका नाम सितंबर २०१६ में **इंदिरा आवास योजना** से बदलकर प्रधानमंत्री आवास योजना कर दिया गया। बीपीएल परिवारों को मिलने वाली आर्थिक मदद को ४५,००० रुपये से बढ़ाकर ७०,००० रुपये कर दिया गया। भारत में एक केंद्र प्रायोजित आवास निर्माण योजना है। योजना का वित्तपोषण केंद्र और राज्यों के बीच ७५:२५ के अनुपात में किया जाता है। उत्तर-पूर्व के राज्यों के लिए केंद्र-राज्य वित्त अनुपात ९०:१० है। संघ शासित प्रदेशों के लिए योजना १००% केंद्र प्रायोजित है। १९८५-८६ से प्रारंभ योजना का पुनर्गठन १९९९-२००० में किया गया, जिसके अंतर्गत गाँवों में गरीबों के लिए मुफ़्त में मकानों का निर्माण किया जाता है। वर्तमान में ग्रामीण परिवारों को मकान निर्माण के लिए ४५ हजार की धनराशि दी जाती है। संकटग्रस्त क्षेत्रों में यह राशि ४८.५ हजार नियत की गयी है। प्रधानमंत्री ग्रामीण आवास योजना के तहत ग्रामीण क्षेत्रों में SC/ST/मुक्‍त बंधुआ मजदूर/अल्‍पसंख्‍यक/Non SC/ST/BPL कैटेगरी के 2.95 करोड़ लोगों को मार्च 2022 तक पक्‍का घर दिलाने के उदेश्‍य से लाया गया था। जिसकी डेडलाइन अब बढ़ाकर मार्च 2024 कर दी गई है। 

## सन्दर्भ

## बाहरी कड़िय== बाहरी कड़ियाँ
*भारत २०११
*[Rural Housing (RH) / Indira Awaas Yojana (IAY)](http://nic.in/sites/rural.downloads/right-information-act/04IAY(F).pdf)
*INDIRA AWAAS YOJANA (IAY)
*PM Awaas Yojana Online
*प्रधानमंत्री आवास योजना लाभार्थी सूची
*पीएम आवास योजना स्टेटस चेक

श्रेणी:भारत में सरकारी योजनाएँ
स्वामी गंभीरानन्द

**स्वामी गंभीरानन्द** (1889-1988) रामकृष्ण मिशन के ग्यारहवें संघाध्यक्ष थे। उनका पूर्व नाम जितेन्द्रनाथ दत्त था।
कोलकाता के स्कॉटिश चर्च काँलेज से स्नातक की शिक्षा पूरा करने बाद 1923 में उन्होने रामकृष्ण मिशन में प्रवेश किया। स्वामी शिवानन्द ने उन्हें संन्यास की दीक्षा दी। उन्होने बहुत सारे ग्रंथ लिखे।

## रचनाएँ
### हिन्दी रचनाएँ
* श्री माँ शारदा देवी (ISBN 81-85301-96-4.)
* युगनायक विवेकानन्द
* श्रीरामकृष्ण भक्तमालिका 

### अँग्रेजी रचनाएँ
* Brahma Sutra Bhashya With the Commentary of Sri Shankaracharya. 

* Eight Upanishads With the Commentary of Shankaracharya. Kolkata:

* Bhagavad Gita [HB] With the commentary of Shankaracharya

* Isa Upanishad With the Commentary of Shankaracharya

* Kena Upanishad With the Commentary of Shankaracharya

* Katha Upanishad With the Commentary of Shankaracharya

* Prasna Upanishad With the Commentary of Shankaracharya

* Mundaka Upanishad With the Commentary of Shankaracharya:

* Mandukya Upanishad With the Commentary of Shankaracharya

* Taittiriya Upanishad With the Commentary of Shankaracharya

* Aitareya Upanishad With the commentary of Shankaracharya

* Chandogya Upanishad With the Commentary of Shankaracharya

* Shvetashvatara Upanishad With the Commentary of Shankaracharya

* Holy Mother: Sri Sarada Devi .

### [[बंगाली भाषा|बाँग्ला]] रचनाएँ
* उपनिषद ग्रथांबली (सेट 3 खंड)
* काः पन्था (ISBN 81-8040-285-1.)
* युगनायक बिबेकानन्द (सेट 3 खंड)। (pp. 1184. ISBN 81-8040-112-X.)
* नबयुग धर्म (pp. 280.)
* स्तब कुसुमांजलि (pp. 408. ISBN 81-8040-225-8.)
* श्री माँ शारदा देबी (pp. 428. ISBN 81-8040-071-9.)
* सिद्धान्त क्लेश संग्रह (pp. 272. ISBN 81-804215-0.)
* श्रीरामकृष्ण भक्तमालिका (pp. 714., ISBN 81-8040-493-5.)

## बाहरी कड़ियाँ
* Swami Gambhirananda photo
* RKM: President's site - Swami Gambhirananda
* Reflections around Swami Gambhirananda
* Swami Gambhirananda: A Documentary
* Biographical book on Swami Gambhirananda

श्रेणी:रामकृष्ण मिशन
श्रेणी:1889 में जन्मे लोग
श्रेणी:१९८८ में निधन
यूलिया टिमशेंको

thumb|right|200px|यूक्रेन की पूर्व प्रधानमंत्री यूलिया टिमशेंको**यूलिया टिमशेंको** () यूक्रेन की एक राजनेता हैं। २७ नवम्बर १९६0 को तत्कालीन सोवियत संघ और वर्तमान यूक्रेन में जन्मी टिमशेंको यूक्रेन की प्रधानमंत्री रह चुकी हैं। २00७ के दौरान यूक्रेन में हुई नारंगी क्रांति (Orange Revolution) का नेतृत्व कर टिमशेंको ने राजनीतिक परिवर्तन में महत्वपूर्ण भूमिका निभायी। इन्हें रूस का विरोधी तथा पश्चिमी देशों का पक्षधर माना जाता है। वर्तमान में टिमशेंको यूक्रेन के कारागार में कैदी जीवन व्यतीत कर रही हैं। इनके विरुद्ध राजनीतिक षडयंत्र तथा मानवाधिकार उल्लंघन का मामला न्यायालय में लंबित है।

## सन्दर्भ

श्रेणी:युक्रेन के प्रधानमंत्री
श्रेणी:राजनीतिज्ञ
श्रेणी:अन्तरराष्ट्रीय सम्बन्ध
श्रेणी:1960 में जन्मे लोग
श्रेणी:जीवित लोग
डेनियल हिलाल

**डेनियल हिलाल** (Daniel Hillel;  (13 सितम्बर 1930 – 9 मार्च 2021) इज़राइल के एक वैज्ञानिक थे। १९३० में लॉस एंजेल्स, कैलिफोर्निया में जन्मे हिलाल की ख्याति सूक्ष्म सिंचाई के क्षेत्र में उल्लेखनीय अनुसंधान के लिए हुई। जल और मृदा संबंधित इनके कार्यों के लिए खाद्य एवं कृषि संगठन द्वारा इन्हें वर्ष २०१२ का विश्व खाद्य पुरस्कार प्रदान किया गया है।

## सन्दर्भ

श्रेणी:वैज्ञानिक
श्रेणी:विश्व खाद्य पुरस्कार
श्रेणी:इज़राइल के लोग
श्रेणी:1930 में जन्मे लोग
श्रेणी:२०२१ में निधन
समन्वित बाल विकास योजना

**समन्वित बाल विकास योजना** या **एकीकृत बाल विकास योजना** (संक्षिप्त में **आई सी डी एस**) 6 वर्ष तक के उम्र के बच्चों, गर्भवती महिलाओं तथा स्तनपान कराने वाली महिलाओं को स्वास्थ्य, पोषण एवं शैक्षणिक सेवाओं का एकीकृत पैकेज प्रदान करने की योजना है। महिला और बाल विकास मंत्रालय के अंतर्गत 1975 में प्रारंभ की गयी योजना के द्वारा आँगनबाड़ी भवनों, सीडीपीओ कार्यालयों एवं गोदामों के लिए ऋण प्रदान किया जाता है। हाल में केंद्र सरकार द्वारा योजना को प्रभावपूर्ण ढंग से क्रियान्वित कराने के लिए कुछ नये कदम उठाये गये हैं। इसके अंतर्गत 11-18 वर्ष के किशोर आयु वर्ग की बालिकाओं के लिए सेवाओं, गैर सरकारी संगठनों की प्रभावशाली भागीदारी और निगरानी को सुदृढ़ बनाया गया है। 2009-10 के केंद्रीय बजट के अनुसार इस योजना के तहत सभी उपलब्ध सेवायें, प्रत्येक 6 वर्ष के नीचे के बच्चों को, गुणवत्ता के साथ सुनिश्चित करायी जाएंगी। 2012-13 के केंद्रीय बजट में इस योजना पर 15850 करोड़ रुपये की धनराशि आवंटित करायी गयी है।

## सन्दर्भ

## बाहरी कड़ियाँ
२०११'''

ICDS (Integrated Child Development Services Scheme)'''

Integrated Child Development Services (ICDS)'''

Child Development Services (ICDS)'''

श्रेणी:भारत में सरकारी योजनाएँ
श्रेणी:महिला और बाल विकास
नेपियर बाजरा घास

**सी ओ-४** (co-4) या **नेपियर बाजरा घास** एक प्रकार की घास है जो नवीनीकृत ऊर्जा का एक सुलभ प्राकृतिक स्रोत है। छारीय मृदा को छोड़कर यह घास किसी भी मिट्टी में उग सकती है। केरल, तमिलनाडु, आंध्र प्रदेश और महाराष्ट्र में दुग्ध उत्पादन को बढ़ाने के लिए इस घास का प्रयोग चारे के रूप में भी किया जाता है।

## सन्दर्भ

श्रेणी:कृषि
श्रेणी:ऊर्जा स्रोत super quality napiyar grass
डब्ल्यू डी आर १३

**डब्ल्यू डी आर १३** (WDR 13) कोशिकीय व आण्विक जीवविज्ञान केंद्र के वैज्ञानिकों द्वारा खोजा गया एक जीन है। इस जीन के प्रभाव से शरीर में मधुमेह के प्रति प्रतिरोधकता में वृद्धि होती है। इस जीन में इंसुलिन के गुण विद्यमान हैं।
## सन्दर्भ

श्रेणी:औषधि
श्रेणी:जीन
श्रेणी:मधुमेह
श्रेणी:चिकित्सा
श्रेणी:चिकित्सा
सुखवाद

**सुखवाद** (Hedonism) नीतिशास्त्र के अंतर्गत नैतिक अपेक्षाओं की अभिपुष्टि करने वाला सिद्धांत है। सुखवाद के अनुसार अच्छाई वह है जो आनन्द प्रदान करती है या दुःख-पीड़ा से छुटकारा दिलाती है तथा बुराई वह है जो दुःख-पीड़ा को जन्म देती है। सैद्धांतिक तौर पर सुखवाद नीतिशास्त्र में प्रकृतिवाद का एक रूपांतर है। उसका आधार इस विचार में निहित है कि आनन्द मनुष्य का मुख्य निर्णायक गुण है, जो उसके स्वभाव में निहित है और उसके समस्त कार्यकलाप को निर्धारित करता है। सिद्धांत के रूप में सुखवाद की उत्पत्ति प्राचीन काल में ही हो गयी थी। यूनान में सुखवादी अरिस्टिप्पस के नीतिशास्त्र के अनुयायी रहे। सुखवाद एपीक्यूरस की शिक्षा में अपने चरम शिखर पर पहुँचा। सुखवाद के विचारों को मिल तथा बेंथम के उपयोगितावाद में केंद्रीय स्थान प्राप्त है।

‘हिडोनिज्म‘ शब्द की उत्पत्ति ग्रीक शब्द हिडोन ;ीēकवदēद्ध से हुई है जिसका अर्थ है ‘प्रसन्नता, सुख या आनंद‘। हिडोनिज्म मानव जीवन से सम्बंधित विभिन्न सिद्धांतों को संदर्भित करता है जैसे-हमारे लिए क्या अच्छा है, हमें कैसे व्यवहार करना चाहिए और हमें जिस तरह से व्यवहार करना चाहिए, उसके लिए क्या प्रेरित करता है। 

हिडोनिज्म व्यक्ति की जीवनशैली, कार्यों या विचारों में आनंद को प्राथमिकता देता है। इस शब्द में दर्शन, कला और मनोविज्ञान के कई सिद्धांत या प्रक्रियाएँ सम्मिलित हो सकती हैं, जिसमें संवेदी आनंद और अधिक बौद्धिक या व्यक्तिगत खोज दोनों शामिल हैं, लेकिन इसे दूसरों के प्रति अल्पकालिक संतुष्टि हेतु रोजमर्रा के जीवन में इस्तेमाल किया जा सकता है।
वाल्मीकि अम्बेडकर मलिन बस्ती आवास योजना (वाम्बे)

**वाल्मीकि अम्बेडकर मलिन बस्ती आवास योजना** (संक्षिप्त रूप में **वाम्बे**) की शुरुआत दिसंबर २00१ में की गयी थी। यह योजना मलिन बस्तियों में रहने वालों के घरों के निर्माण और उन्नयन को सरल बनाती है। वाम्बे अपने एक घटक निर्मल भारत अभियान के अंतर्गत सामुदायिक शौचालयों के माध्यम से एक स्वस्थ और समर्थकारी वातावरण उपलब्ध कराती है। योजना हेतु केंद्रीय सरकार ५0% सब्सिडी देती है और ५0% की व्यवस्था राज्य सरकार द्वारा की जाती है। केंद्र सरकार द्वारा इस योजना में 50% सब्सिडी उपलब्ध कराई जाती है

## सन्दर्भ

## बाहरी कड़ियाँ
२०११'''

Ambedkar Awas Yojana (VAMBAY)'''

HOUSING PROGRAM'''

https://web.archive.org/web/20120803050121/http://www.jdajammu.in/vambay.php'''VAMBAY'''

Ambedkar Awas Yojana (VAMBAY)'''

श्रेणी:भारत में सरकारी योजनाएँ
डायोमीड द्वीप

**डायोमीड द्वीप** (रूस: острова Диомида, ओस्त्रोवा दिओमीदा; अंग्रेज़ी: Diomede Islands, डायोमीड आएलॅन्ड्ज़​), जिन्हें रूसी भाषा में **ग्वोज़देव द्वीप** (острова Гвоздева, ओस्त्रोवा ग्वोज़द्येवा) भी बुलाया जाता है, उत्तरी प्रशांत महासागर में दो चट्टानी द्वीपों हैं -
* छोटा डायोमीड द्वीप (Little Diomede), जिसे स्थानीय इनुइत भाषा में 'इग्नालुक' (Ignaluk) भी कहते हैं और पुराने अमेरिकी दस्तावेज़ों में 'क्रुसेनस्टर्न' (Krusenstern) के नाम से भी जाना जाता है। यह द्वीप संयुक्त राज्य अमेरिका द्वारा शासित है।
* बड़ा डायोमीड द्वीप (Big Diomede), जिसे 'इमाक़लिक़​' (Imaqliq), 'इनालिक़​' (Inaliq), 'नुनरबुक' (Nunarbuk) और 'रातमानोव' द्वीप (Ratmanov) भी कहते हैं। यह द्वीप रूस द्वारा शासित है और उस देश के चुकोत्का स्वशासित ओक्रुग का हिस्सा है।

ये द्वीप एक-दूसरे से केवल ३.८ किमी दूर हैं और अलास्का और साइबेरिया क्षेत्रों के बीच बेरिंग जलसन्धि में स्थित हैं। सर्दियों में यह छोटा सा समुद्री फ़ासला पूरी तरह बर्फ़ से जम जाता है इसलिए उस समय रूस से चलकर अमेरिका आया जा सकता है। अंतर्राष्ट्रीय तिथि रेखा इन दोनों के बीच से गुज़रती है और औपचारिक रूप से यह जिन दो समय क्षेत्रों में पड़ते हैं उनमें २० घंटे का फ़र्क़ है। दिन में चार घंटों के लिए दोनों द्वीपों पर एक ही तिथि होती है लेकिन अन्य समयों पर बड़े डायोमीड पर तारीख़ छोटे डायोमीड से एक दिन आगे होती है।

## निवासी
दोनों डायोमीड टापुओं पर इनुइत जाति (एस्किमो) की युपिक (Yupik) शाखा के लोग रहा करते थे। दोनों द्वीपों में एक ही समाज था और द्वीपों के बीच शादियाँ भी होती रहती थीं। बड़े डायोमीड के उत्तर में 'कुंगा' नामक एक गाँव था जो वीरान पड़ गया था - इतिहासकार समझतें हैं कि इसका कारण शायद आकाल रहा हो। फिर भी वहाँ युपिकों की आबादी बनी रही। २०वीं सदी में सोवियत संघ और अमेरिका के बीच हो रहे शीतयुद्ध के दौरान सोवियत सरकार ने सन् १९४८ में ज़बरदस्ती बड़े डायोमीड से सभी इनुइत लोगों को हटा दिया क्योंकि वह उनके और अमेरिका के छोटे डायोमीड पर बस रहे उनके इनुइत भाइयों के बीच कोई सम्पर्क नहीं चाहते थे। इन्हें साइबेरिया की मुख्यभूमि पर चुकोत्का में ले जाया गया लेकिन इन बदली परिस्थितियों में वे सारे इनुइत परिवार ख़त्म हो गए। बड़े डायोमीड पर अब कोई स्थाई आबादी नहीं है। छोटे डायोमीड पर केवल एक ही गाँव है जो उस टापू के पश्चिमी तट पर है और जहाँ सन् २०११ में १३५ लोग बस रहे थे।

## इन्हें भी देखें
* बेरिंजिया
* साइबेरिया
* अलास्का
* इनुइत लोग

## सन्दर्भ


श्रेणी:संयुक्त राज्य अमेरिका के द्वीप
श्रेणी:रूस के द्वीप
श्रेणी:साइबेरिया
श्रेणी:अलास्का
उमरकोट, नबरंगपुर

**उमरकोट** (Umerkote) भारत के ओड़िशा राज्य के नबरंगपुर ज़िले में स्थित एक नगर है।

## विवरण
यह स्थान 615.69 मिटर की ऊँचाई पर स्थित हैँ। जिला मुख्यालय से इसकी दूरी 62 किलोमिटर है। यहाँ से छत्तीसगढ़ राज्य की सीमा कुछ ही दूरी पर है। माँ पेन्ड्रानी यहाँ के प्रमुख देवी हैँ।

## इन्हें भी देखें
* पेन्ड्रानी
* नबरंगपुर ज़िला

## सन्दर्भ

श्रेणी:नबरंगपुर ज़िला
श्रेणी:ओड़िशा के शहर
श्रेणी:नबरंगपुर ज़िले के नगर
उज़्बेकिस्तान के प्रांत

[thumb|400px|उज़बेकिस्तान के प्रांत - नीला रंग [अरल सागर है और 1 द्वारा नामांकित लाल क्षेत्र राजधानी ताशकंत शहर है]]
उज़बेकिस्तान बारह प्रान्तों में बंटा हुआ है जिन्हें उज़बेक भाषा में 'विलोयत' (viloyat) बुलाया जाता है। इसके अलावा उस देश में एक स्वशासित गणतंत्र (क़ाराक़ालपाक़स्तान गणतंत्र) और एक स्वतन्त्र शहर (ताशकंत) है। इन प्रान्तों को आगे ज़िलों में बांटा जाता है जिन्हें उज़बेक भाषा में तूमन (tuman) कहतें है। ध्यान दें कि यह तूमन शब्द मंगोल भाषा से लिया गया है और मध्यकालीन मंगोल साम्राज्य में यह सेना कि ईकाई हुआ करती थी। कुल मिलाकर पूरे देश में १६० तूमन हैं।

## प्रांत और राजधानियाँ
उज़बेकिस्तान के 'विलोयतलर' (विलोयत का बहुवचन) और उनकी राजधानियाँ इस प्रकार हैं -

इन नामों में बिन्दुवाले 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़याल' और 'ख़रीद' शब्दों के 'ख़' से मिलता है। उसी तरह बिन्दुवाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है। बिन्दुवाले 'क़' अक्षर का उच्चारण भी बिना बिन्दु वाले 'क' से मिलता-जुलता लेकिन थोड़ा भिन्न है। इसका उच्चारण 'क़ीमत' और 'क़ुरबानी' के 'क़' से मिलता है।

## इन्हें भी देखें
* उज़बेकिस्तान
* उज़बेक लोग
* उज़बेक भाषा
* विलायत (प्रशासनिक विभाग)

## सन्दर्भ


श्रेणी:उज़्बेकिस्तान
श्रेणी:उज़्बेकिस्तान के प्रान्त
तुर्किस्तान शृंखला

**तुर्किस्तान पर्वत शृंखला** मध्य एशिया में स्थित एक पर्वत शृंखला है जो पामीर-अलाय पर्वत मंडल का एक भाग है। यह पर्वतों की कतार ज़रफ़शान पर्वत शृंखला से उत्तर में स्थित है और किर्गिज़स्तान और ताजिकिस्तान की सरहद पर अलाय पर्वत शृंखला से शुरू होकर पश्चिम में ३४० किमी दूर उज़्बेकिस्तान में समरक़ंद के नख़्लिस्तान (ओएसिस) पर ख़त्म होती है।

## विवरण
तुर्किस्तान पर्वत फ़रग़ना वादी और गोलोदनाया स्तेपी की दक्षिणी सीमा है। इसके सबसे ऊँचे पहाड़ पूर्व में किर्गिज़स्तान की सीमा के पास हैं और सबसे ऊँचा शिखर ५,६२१ मीटर ऊँचा स्कालिस्ती पर्वत (пик Скалистый, Pik Skalisty) है। बर्फ़ और हिमानियाँ (ग्लेशियर) भी पूर्वी भाग में ज़्यादा देखी जाती हैं। शृंखला की दक्षिणी ढलानें बंजर और ख़ुश्क हैं जबकि उत्तरी ढलानों पर वन विस्तृत हैं। तुर्किस्तान शृंखला में ३,३७८ मीटर (११,०८३ फ़ुट) की ऊँचाई पर शख़रिस्तान दर्रा है जिसमें से ताजिकिस्तान की राजधानी दुशान्बे को उत्तरी ताजिकिस्तान के सुग़्द प्रान्त की प्रांतीय राजधानी ख़ुजन्द से जोड़ने वाला राजमार्ग गुज़रता है।

## इन्हें भी देखें
* पामीर-अलाय
* ज़रफ़शान नदी

## सन्दर्भ


श्रेणी:उज़्बेकिस्तान के पर्वत
श्रेणी:ताजिकिस्तान के पर्वत
श्रेणी:किर्गिज़स्तान के पर्वत
श्रेणी:मध्य एशिया के पर्वत
श्रेणी:सुग़्द प्रान्त
श्रेणी:उज़्बेकिस्तान की पर्वतमालाएँ
श्रेणी:ताजिकिस्तान की पर्वतमालाएँ
श्रेणी:किर्गिज़स्तान की पर्वतमालाएँ
गोलोदनाया स्तेपी

[thumb|230px|गोलोदनाया स्तेपी पर एक ख़ानाबदोश [किरगिज़ लोग|किरगिज़ परिवार]]
thumb|230px|गोलोदनाया स्तेपी में रोमानोव्सकी नहर का स्रोत बाँध (१९१३ की तस्वीर)
**गोलोदनाया स्तेपी** (अंग्रेज़ी: Golodnaya Steppe, रूसी: Голодная степь), जिसे उज़बेक भाषा में **मिर्ज़ाचोल** (Mirzachol) या **मिर्ज़ाचोल सहरा** कहते हैं, उज़बेकिस्तान में सिर दरिया के बाहिने किनारे पर लगा हुआ १०,००० वर्ग किमी का एक लोयस मैदान है। यह एक शुष्क स्तेपी क्षेत्र है जो १९वीं सदी तक रेगिस्तानी इलाक़ा हुआ करता था लेकिन १९५० और १९६० के दशकों में सोवियत संघ की सरकार द्वारा नहर सिंचाई विकसित करने से उज़बेकिस्तान में कपास और अन्न का एक मुख्य स्रोत बन चुका है। सिरदरिया प्रान्त के गुलिस्तोन और यांगियेर शहर गोलोदनाया स्तेपी के मुख्य आबादी के केंद्र हैं।

## नाम का अर्थ
'गोलोदनाया स्तेपी' शब्द का रूसी भाषा में मतलब 'भूखी स्तेपी' है। यह नाम इसलिए रखा गया क्योंकि यह पूरा इलाक़ा शुष्क और सूखे से प्रभावित रहता था। इसका दूसरा नाम 'मिर्ज़ाचोल' उज़बेक भाषा के दो शब्दों से बना है - 'मिर्ज़ा' (किनारा) और 'चोल' (रेगिस्तान) - और इसका अर्थ 'रेगिस्तान का किनारा' है। ध्यान दें कि भारतीय उपमहाद्वीप में भी पाकिस्तानी पंजाब प्रांत में 'चोलिस्तान' नाम का रेगिस्तान है जो थार मरुस्थल का हिस्सा है।

## भूगोल
गोलोदनाया स्तेपी उत्तर में ताजिकिस्तान की सरहद पर स्थित ऐतिहासिक फ़रग़ना वादी के मुख से लेकर पूर्व में सिरदरिया प्रान्त तक और पश्चिम में जिज़ाख़ प्रान्त के उत्तरी भाग तक विस्तृत है। दक्षिण में तियान शान पर्वतों की तुर्किस्तान शृंखला इसकी सीमा है। भौगोलिक नज़रिए से यह किज़िल कुम रेगिस्तान का एक दक्षिण-पूर्वी फैलाव माना जाता है। जुलाई में यहाँ का औसत तापमान २८ सेंटीग्रेड और जनवरी में −२ सेंटीग्रेड होता है।

यह क्षेत्र एक विशाल मैदानी इलाक़ा है और इसके समीप से सिर दरिया गुज़रता है इसलिए रूसी साम्राज्य के ज़माने से ही १८७० के बाद यहाँ सिंचाई पर ज़ोर दिया गया। आशा थी कि अगर यह इलाक़ा उपजाऊ बन जाए तो बहुत आर्थिक लाभ होगा। यहाँ की ज़मीन नमकीन थी, जिसमें फ़सल उगाना बहुत मुश्किल होता है। इस वजह से इसे उपजाऊ बनाने में और भी पानी लगता है क्योंकि पहले मिटटी में से नमक धुलकर बहाने की ज़रुरत होती है। इस क्षेत्र से तीन मुख्य नहरे निकालने के बाद यहाँ की लगभग ५,००,००० हेक्टर धरती पर कृषि होती है।

## इन्हें भी देखें
* सिर दरिया
* किज़िल कुम रेगिस्तान
* सिरदरिया प्रान्त
* जिज़ाख़ प्रान्त

## सन्दर्भ


श्रेणी:उज़्बेकिस्तान
श्रेणी:सिरदरिया प्रान्त
श्रेणी:जिज़ाख़ प्रान्त
ज़रफ़शान शृंखला

thumb|230px|अन्ज़ोब दर्रे के पास ज़रफ़शान पर्वत
**ज़रफ़शान पर्वत शृंखला** (रूसी: Зеравшанский хребет, ज़ेरवशान्स्की ख़्रेबेत​; अंग्रेज़ी: Zarafshan Range) मध्य एशिया में ताजिकिस्तान और उज़्बेकिस्तान की एक पर्वत शृंखला है जो पामीर-अलाय पर्वत मंडल का एक भाग है। यह ३७० किमी लम्बी शृंखला ज़रफ़शान नदी से दक्षिण में विस्तृत हैं और पूर्व-पश्चिम दिशा में ताजिकिस्तान के सुग़्द प्रान्त के दक्षिण हिस्से से गुज़रती है। ज़रफ़शान पर्वतों का सबसे ऊँचा पहाड़ ५,४८९ मीटर ऊँचा चिमतर्गा पर्वत (Чимтарга, Chimtarga) है। सुग़्द प्रान्त के पंजाकॅन्त शहर से आगे यह शृंखला उज़्बेकिस्तान में दाख़िल हो जाती है जहाँ इसके पहाड़ों की ऊँचाई १,५०० से २,००० मीटर तक कम होती जाती है। उज़्बेकिस्तान में ज़रफ़शान पर्वत समरक़न्द प्रान्त और सुरख़ानदरिया प्रान्त के बीच की प्रांतीय सरहद माने जाते हैं। यहाँ से आगे जाकर यह पहाड़ धीरे-धीरे समरक़न्द से दक्षिण-पश्चिम के रेगिस्तानी क्षेत्र में लुप्त हो जाते हैं।

## इन्हें भी देखें
* पामीर-अलाय
* ज़रफ़शान नदी

## सन्दर्भ


श्रेणी:उज़्बेकिस्तान के पर्वत
श्रेणी:ताजिकिस्तान के पर्वत
श्रेणी:मध्य एशिया के पर्वत
श्रेणी:सुग़्द प्रान्त
श्रेणी:उज़्बेकिस्तान की पर्वतमालाएँ
श्रेणी:ताजिकिस्तान की पर्वतमालाएँ
गुलिस्तोन

**गुलिस्तोन** (उज़बेक: Гулистон, अंग्रेज़ी: Guliston) मध्य एशिया के उज़बेकिस्तान देश के पूर्वी भाग में स्थित सिरदरिया प्रान्त की राजधानी है। यह मिर्ज़ाचुल स्तेपी क्षेत्र में स्थित है, जिसे गोलोदनाया स्तेपी भी कहा जाता है और उस इलाक़े के अन्य भागों की तरह यहाँ का मुख्य कारोबार भी कपास की खेती है। गुलिस्तोन शहर उज़बेकिस्तान की राजधानी ताशकंत से १२० किमी दक्षिण-पश्चिम में स्थित है।

## शहर का नाम और इतिहास
गुलिस्तोन शहर रूसी साम्राज्य के ज़माने में एक गाँव था जो बड़ा होता गया। सन् १९२२ से पहले इसका नाम गोलोदनाया हुआ करता था, जिसका रूसी भाषा में मतलब 'भूखी स्तेपी' है। १९२२ से १९६१ तक इसका नाम 'मिर्ज़ाचुल' (Мирзачул, Mirzachul) था। उज़बेक भाषा में 'मिर्ज़ा' का मतलब 'किनारा' और 'चुल' का मतलब 'रेगिस्तान' होता है। मिर्ज़ाचुल किज़िल कुम रेगिस्तान के शुष्क इलाक़े के पास था जिस से इसका यह नाम पड़ा। १९५० और १९६० के दशकों में सोवियत संघ ने यहाँ सिंचाई की ज़बरदस्त योजनाएँ चलाई और इस शहर का नाम भी एक उद्यान की छवि देने के लिए बदलकर गुलिस्तोन रख दिया गया। गुलिस्तोन' फ़ारसी के 'गुलिस्तान' शब्द का उज़बेक रूप है। इस शब्द का मतलब 'गुलों (फूलों) का स्थान' होता है और यही शब्द 'सारे जहाँ से अच्छा' की एक पंक्ति में आता है ('हम बुलबुलें हैं इसकी, यह गुलिस्तान हमारा')।

## इन्हें भी देखें
* गोलोदनाया स्तेपी
* सिरदरिया प्रान्त

## सन्दर्भ


श्रेणी:सिरदरिया प्रान्त
श्रेणी:उज़्बेकिस्तान के नगर
श्रेणी:उज़्बेकिस्तान
श्रेणी:मध्य एशिया के शहर
वैयक्तिक संपत्ति

वैयक्तिक उपयोग की वस्तुएं, अर्जित आय तथा बचत साथ ही उत्पादन के कतिपय साधन जो व्यक्तिगत रूप से इस्तेमाल किए जाते हैं, **वैयक्तिक संपत्ति** (Personal Property) कहलाते हैं। वैयक्तिक संपत्ति की प्रकृति निजी संपत्ति से मूलतः भिन्न होती है। निजी संपत्ति मनुष्य द्वारा मनुष्य के शोषण के, दूसरों के श्रम के फलों को हड़पने के साधन के रूप में काम करती है परन्तु वैयक्तिक संपत्ति की मान्यता का अर्थ उसकी असीमित संवृद्धि नहीं है। समाजवाद के अंतर्गत अनर्जित आय की प्राप्ति के उद्देश्य से वैयक्तिक संपत्ति के दुरुपयोग की संभावना बनी रहती है। परंतु साम्यवाद के अंतर्गत वैयक्तिक संपत्ति की संकल्पना का कोई अर्थ नहीं रह जाएगा, क्योंकि वैयक्तिक आवश्यकताओं की पूर्ति मुख्यतया सामाजिक कोषों से होगी।

## सन्दर्भ

श्रेणी:दर्शन
श्रेणी:अर्थशास्त्र
यांगियेर

**यांगियेर** (उज़बेक: Янгиер, अंग्रेज़ी: Yangiyer) मध्य एशिया के उज़बेकिस्तान देश के पूर्वी भाग में स्थित सिरदरिया प्रान्त का एक शहर है। इस शहर की स्थापना सन् १९५७ में की गई थी जब सोवियत संघ ने गोलोदनाया स्तेपी के शुष्क रेगिस्तानी क्षेत्र को नहरों के द्वारा सींच कर उपजाऊ बनाया था।

## नाम का अर्थ
उज़बेक भाषा में 'यांगि येर' का मतलब 'नई भूमि' होता है।

## शिक्षा और उद्योग
यांगियेर में कुछ उद्योग हैं जिनमें निर्माण सामग्री, पाइपें और डामर (ऐस्फ़ॉल्ट​) बनाने के कारख़ाने शामिल हैं। यहाँ ताशकंत कृषि और सिंचाई अभियांत्रिकी संस्थान (Филиал Ташкентского Института Инженеров Ирригации и Механизации Сельского Хозяйства, फ़िलिअल ताश्केंत्स्कोगो इंस्तितूता इंझ़ेनेरोव इरिगात्सीय सेलिस्कोगो ख़ोज़्याइस्त्वा) की एक शाखा है। इसके अलावा यहाँ सिविल अभियांत्रिकी का एक कॉलेज है। गोलोदनाया स्तेपी को कृषि के लिए अनुकूल बनाने के महा-अभियान के स्मारक के रूप में शहर में एक संग्रहालय भी है।

## इन्हें भी देखें
* गोलोदनाया स्तेपी
* सिरदरिया प्रान्त

## सन्दर्भ


श्रेणी:सिरदरिया प्रान्त
श्रेणी:उज़्बेकिस्तान के नगर
श्रेणी:उज़्बेकिस्तान
श्रेणी:मध्य एशिया के शहर
आय

** आय** एक खपत और बचत है सभी मजदूरी, वेतन, लाभ, भुगतान, किराए आदि आय घर-परिवार, देश को चलाने में जिसका प्रयोग होता है। व्यापार आदि में इसका महत्त्व है, धन का निवेश कर आर्जित संपत्ति जिसमें लाभ कमाया जाता है वह आय कहला हैं 

## प्रति व्यक्ति आय
प्रति व्यक्ति आय का उपयोग किसी एक देश के लोगों की संपत्ति का अनुमान लगाने के लिए किया जाता है, किसी अन्य देश की तुलना में। आमतौर पर यह किसी सर्वमान्य अंतर्राष्ट्रीय मुद्रा जैसे यूरो या डॉलर में मापा जाता है।

## इन्हें भी देखें
* सकल घरेलू उत्पाद
* भारतीय राज्यों की प्रति व्यक्ति आय

श्रेणी:आय
श्रेणी:अर्थशास्त्र
श्रेणी:अर्थव्यवस्था
नई भूमि अभियान

[thumb|230px|१९६२ में जारी [सोवियत संघ|सोवियत डाक टिकट जिसपर रूसी भाषा में 'नई भूमि पर विजय करने वालों को नमस्कार' लिखा हुआ है]]
**नई भूमि अभियान** (रूसी: Освоение целины, ओस्वोएनिए त्सेलिन्य; अंग्रेज़ी: Virgin Lands Campaign) सोवियत संघ में १९५० और १९६० के दशकों में अन्न की सख़्त कमी से निबटने के लिए मध्य एशिया, उत्तरी कॉकस और पश्चिमी साइबेरिया के विशाल स्तेपी मैदानी क्षेत्रों में नए सिरे से कृषि शुरू करने की योजना का नाम था। इसका उद्घाटन १९५३ में उस समय के सोवियत नेता निकिता ख़्रुशचेव​ ने किया था। इसके अंतर्गत दसियों हज़ार वर्ग किमी क्षेत्रफल की ज़मीन पर सिंचाई और अनाज उगाने का काम आरम्भ किया गया।

## नतीजा
नई भूमि अभियान का सोवियत संघ पर गहरा असर पड़ा। कई लाख रूसी, यूक्रेनी और अन्य स्लावी लोग मध्य एशिया और साइबेरिया में आकर बस गए जिस से उन इलाक़ों का जातीय मिश्रण बदल गया और उन स्थानों की संस्कृति में गहरा रूसिकरण हुआ। स्तेपी क्षेत्र में बहुत से नए नगर-क़स्बे बने। बहुत सी नदियों का पानी सिंचाई की नहरों में खींचने से एक ओर तो शुष्क ज़मीनें लहलहा उठी लेकिन दूसरी ओर प्राकृतिक वातावरण पर बुरा असर पड़ा, मसलन अरल सागर का अधिकाँश हिस्सा सूखकर रेगिस्तानी बन गया। अभियान के शुरूआती दौर में कृषि उत्पादन में भारी बढ़ौतरी हुई। सन् १९५६ में सोवियत संघ में पैदा किया गया आधे से ज़्यादा अनाज इस नई भूमि पर उगाया गया था। लेकिन फिर फ़सलों में वृद्धि का दर धीरे होकर रुक गया। वर्षा की कमी, स्तेपी की ज़ोरदार हवाएँ, मिटटी का क्षरण, भयंकर सर्दियों के कारण फ़सल उगाने के लिए वर्ष में केवल चंद महीनो का समय - इसके बहुत से कारण थे।

आगे चलकर इन नए खेतों में पैदावार गिरने लगी और सोवियत संघ अन्य देशों से अनाज ख़रीदने पर मजबूर हो गया। अधिकतर इतिहासकार नई भूमि अभियान को अपने ध्येयों में असफल मानते हैं। फिर भी १९९१ में सोवियत संघ के खंडित होने तक भी कज़ाख़स्तान सोवियत संघ का एक-तिहाई गेंहू पैदा कर रहा था।

## इन्हें भी देखें
* स्तेपी
* सोवियत संघ

## सन्दर्भ


श्रेणी:सोवियत संघ में कृषि
श्रेणी:सोवियत संघ
श्रेणी:मध्य एशिया का इतिहास
श्रेणी:साइबेरिया
आन्ध्र प्रदेश राज्य एड्स नियंत्रण सोसाइटी

right|thumb|आंध्र प्रदेश एड्स नियंत्रण सोसाइटी का एक प्रचार पोस्टर

आंध्र प्रदेश राज्य एड्स नियंत्रण सोसाइटी का गठन २४ सितम्बर १९९८ को हुआ था। राष्ट्रीय एड्स नियंत्रण संगठन के तहत काम करनेवाली यह संस्था आंध्र प्रदेश में पहले ही से एचआइवी-पीड़ित ५ लाख लोगों तथा राज्य की बढती हुई जनसँख्या को एचआईवी की जानकारी तथा इलाज के विषय में बताना इस संस्था का दायित्व है।

## योजनाएँ
नवम्बर २०११ से आंध्र प्रदेश राज्य एड्स नियंत्रण सोसाइटी ने "ममता" योजना लागू की जिसके तहत गर्भवती महिलाओं को एचआइवी-परीक्षण के लिए प्रोत्साहित किया जाता है। पॉजिटिव पाई जानेवाली महिलाओं को इलाज के तरीके बताए जाते हैं क्योंकि दवाओं के द्वारा माँ से बच्चे को पहुँचनेवाले एचआइवी के ९० प्रतिशत मामलों को रोका जा सकता ह। पेशावर रक्तदाताओं के ख़ून से हो रहे संक्रमणों को देखते हुए २०१० में आंध्र प्रदेश राज्य एड्स नियंत्रण सोसाइटी ने रक्त्-बंधू योजना लागू की जिसके माध्यम से केवल स्वेच्छा से ख़ून देनेवालों का ही ख़ून लिया जा रहा है।

## सक्रियता
आंध्र प्रदेश राज्य एड्स नियंत्रण सोसाइटी की सक्रियता के कारण एचआइवी के मामलों में काफी कमी आई है। जहाँ २००४ में राज्य-भर में एचआइवी के १.६४ प्रतिशत मामले दर्ज हुए थे, २०१० तक यह घटकर ०.७७ प्रतिशत हो गए थे। जन-चेतना के लिए संस्था १६८० एकीकृत परामर्श परीक्षण केंद्र, ४५ विशेष इलाज के केंद्र तथा ६६ सामाजिक देख-रेख केंद्र चलती है।

## शून्य-एचआइवी का लक्ष्य
२०११ के एड्स दिवस को "शून्य-एचआइवी मामले "-"शून्य-दाग-भेदभाव" के रूप में मनाते हुए आंध्र प्रदेश राज्य एड्स नियंत्रण सोसाइटी ने एचआइवी की समाप्ति और इस से जुड़े भेदभाव की समाप्ति पर अपनी वचन-पद्धता व्यक्त की है।

## सन्दर्भ

श्रेणी:ऍचआइवी-सम्बंधित जानकारी
श्रेणी:भारतीय सरकारी एड्स नियंत्रण संस्थाएँ
डी ए वी पब्लिक स्कूल, वेलाचेरी

**दयानंद एंग्लो वैदिक पब्लिक स्कूल** या **डी ए वी पब्लिक स्कूल** भारत के तमिलनाडु राज्य के चेन्नै (वेलाचारी) में स्थित एक भारतीय निजी शैक्षिक संस्था है। इसकी स्थापना श्रीमती मीनू अग्रवाल द्वारा १९९६ में की गयी थी।
यह विद्यालय वेलाचेरी और चेन्नई के सीबीएसई से सम्बद्ध विद्यालयों में सबसे पुराने विद्यालयों में से है। अपने इतिहास, प्रभाव और सम्पत्ति के कारण यह चेन्नई का सबसे प्रतिष्ठित स्कूल माना जाता है।

डीएवी पब्लिक स्कूल, वेलाचेरी **सीबीएसई** नई दिल्ली (संबद्ध कोड: 1930141 स्कूल कोड: 007052 और / या TN7052) से संबद्ध है। आठवीं कक्षा तक यह विद्यालय **दयानंद एंग्लो वैदिक कॉलेज प्रबंध समिति** से भी सम्बद्ध है। विद्यालय का प्रबन्धन एम जी एम चैरिटेबल सोसायटी, चेन्नई द्वारा होता है। 

## टिप्पणियां

## बाहरी कड़ियाँ
* डी ए वी पब्लिक स्कूल की आधिकारिक वेबसाइट

श्रेणी:भारत में शिक्षा
श्रेणी:शिक्षण संस्थान
गृधकूट

**गृधकूट** राजगृह (राजगिर, बिहार) की पाँच पहाड़ियों में से एक है। इसका उल्लेख पालि ग्रंथों में हुआ है। वहाँ इसे 'गिज्झकूट' कहा गया और यह वैपुल्य (एक अन्य पहाड़ी) के दक्षिण में स्थित बताया गया है।

संभवत: इस शिखर का आकार गिद्ध के समान होने से यह नाम पड़ा है। चीनी यात्री फाह्यान के अनुसार गौतम बुद्ध ने इस स्थान पर अपने प्रिय शिष्य आनन्द की, गृध का रूप धारण करके डरा देनेवाले मार से रक्षा की थी और इसी कारण इसका नाम 'गृधकूट' पड़ा। गौतम बुद्ध को यह पहाड़ी बहुत प्रिय थी और जब वे राजगृह में होते तो वर्षाकाल गृधकूट की एक गुफा में ही बिताते थे। उन्होंने राजगृह के जिन स्थानों को रुचिकर एवं सुखदायक बताया था उनमें गृधकूट भी है। फाह्यान ने लिखा है कि बुद्ध जिस गुफा में निवास करते थे वह पर्वतशिखर से तीन ली (1 मील) पर थी। युवानच्वांग ने इंदसिला गुहा नाम से जिस स्थान का उल्लेख किया है वह यही जान पड़ता है।

गृधकूट की पहाड़ी का अभिज्ञान राजगिर के निकट स्थित छठे गिरि से किया गया है। इस पहाड़ी में दो प्राकृतिक गुफाएँ आज भी वर्तमान हैं। गुफाओं के बाहर दो प्राचीन प्रस्तरभित्तियों के अवशेष भी मिले हैं। पास ही कुछ सीढ़ियाँ चढ़ने के बाद एक चबूतरे पर अनेक छोटे छोटे बौद्ध मंदिर दिखाई देते हैं। इन बातों से इस स्थान का प्राचीन महत्व प्रमाणित होता है। दूसरी या तीसरी सदी ई. की एक मूर्तिकारी में भी गृधकूट की प्रसिद्ध गुफाओं का अंकन किया गया है। गृधकूट से प्राप्त कलावशेष नालंदा संग्रहालय में सुरक्षित हैं।

श्रेणी:बौद्ध धर्म
श्रेणी:नालन्दा
सनावद

**सनावद** (Sanawad) भारत के मध्य प्रदेश राज्य के खरगोन ज़िले में स्थित एक नगर है। बड़वाह और सनावद जुड़वा शहर हैं जो नर्मदा नदी के आर-पार बसे हैं। उत्तर की ओर बड़वाह तथा दक्षिण की ओर सनावद है।

## जनसंख्या
सन् 2001 की जनगणना के अनुसार इसकी जनसंख्या 20,000 थी। इनमें पुरुषों और महिलाओं की आबादी क्रमशः 48% और 52% थी। यहाँ की साक्षरता 82% थी जिसमें पुरुष साक्षरता 86% और महिला साक्षरता 72% थी। यहाँ की जनसंख्या में ६ वर्ष से कम उम्र के बच्चों का हिस्सा 14% था।

## विवरण
इंदौर - खंडवा सड़क पर स्थित यह शहर अपने पॉलिटेक्निक महाविद्यालय के लिए प्रसिद्ध है। इस शहर में डिप्लोमा की गवर्नमेंट पॉलिटेक्निक कॉलेज, वाणिज्य और विज्ञान के लिए एक सरकारी डिग्री कॉलेज, विज्ञान के एक निजी कॉलेज भी हैं। 
सनावद का पुराना नाम "शंकरपुरा" है। जिले में शहर की राजनीतिक स्थिति मजबूत है। यह नर्मदा नदी के निकट (लगभग 7 किलोमीटर), इंदौर से 70 किलोमीटर और खरगोन (जिला मुख्यालय) से 60 किलोमीटर और बड़वाह से 10 किलोमीटर दूर स्थित है।

## अर्थव्यवस्था व संस्कृति
इसकी स्थानीय अर्थव्यवस्था मुख्य रूप से कृषि और व्यापार पर आधारित है। आसपास के क्षेत्र की मुख्य फसल गेहूं, कपास और सोयाबीन है। यहां का शीतला माता मेला बहुत प्रसिद्ध है। मध्य - प्रदेश की सबसे छोटी बस स्टैंड चल रही है। नहर काम की वजह से निर्माण की कोर के कारण शहर खरगोन जिले में अपनी छाप बना रही है। सबसे पहले यहां पर शिव भगवान का भव्य मंदिर था जिसे मुगलों ने तोड़ दिया था  यह शहर मध्यप्रदेश, के प्रमुख शहरों इंदौर, खंडवा आदि से अच्छी तरह से सड़क द्वारा जुड़ा हुआ है। इस शहर का सबसे पुराना नाम शंकरपुरा था यहां पर भारी संख्या में यादव लोग रहते हैं और कुछ प्रकार तक जैन धर्म वाले भी रहते हैं

## इन्हें भी देखें
* खरगोन ज़िला

## सन्दर्भ

श्रेणी:खरगोन ज़िला
श्रेणी:मध्य प्रदेश के शहर
श्रेणी:खरगोन ज़िले के नगर
समाधिराज सूत्र

**समाधिराज सूत्र** महायान बौद्धों के माध्यमक सम्प्रदाय का अत्यन्त महत्वपूर्ण ग्रन्थ है। इसकी रचना २सरी शताब्दी में हुई थी। इसका पूरा नाम 'सर्वधर्मस्वभाव समताविपंचित समाधिराज सूत्र' है। इसे 'चन्द्रप्रदीप समाधिसूत्र' भी कहते हैं। ४५० ई में इसका चीनी भाषा में अनुवाद हुआ।

इस ग्रंथ के मुख्य पात्र गौतम बुद्ध और चन्द्रप्रभ गृधकूट हैं। इसमें विभिन्न प्रकार की समाधियों का वर्णन है।

## बाहरी कड़ियाँ
* Rangjung Dorje (root text); Venerable Khenchen Thrangu Rinpoche (commentary); Peter Roberts (translator) (2001). ''Transcending Ego - Distinguishing Consciousness from Wisdom (Wylie: rnam shes ye shes ‘byed pa).''(accessed: Wednesday April 1, 2009)
* ''Philosophy in the Samādhirājasūtra: three chapters from the Samādhirājasūtra'' By Constantin Regamey @ Google Books

श्रेणी:बौद्ध ग्रंथ
आयरिश रिपब्लिकन आर्मी

300px|right|thumb|१९१९ में आईआरए ने प्रथम निर्वाचित सभा बनाई जिसका उल्लेख 'ईस्टर राइजिंग' में किया गया था।

**आयरी गणतांत्रिक सेना** या **आयरिश रिपब्लिकन आर्मी** (Irish Republican Army (IRA) / (आयरी भाषा: Óglaigh na hÉireann) आयरलैण्ड की मुक्ति के लिये गठित क्रान्तिकारी सैनिकों का संगठन था। इसका लक्ष्य आयरलैण्ड को ब्रिटेन से पूर्णतः मुक्त कराना था। 'आयरिश रिपब्लिकन ब्रदरहुड' नामक संगठन इसका पितृसंगठन था जिसकी स्थापना २५ नवम्बर १९१३ में की गयी थी। ६ दिसम्बर १९२१ में, जब आंग्ल-आयरी-संधि हुई और युद्धविराम लागू हुआ तो, इसमें विभाजन हो गया।

सन् १९१९ से जुलाई १९२१ तक आ.ग.से. ने आयरलैण्ड में ब्रिटिश सेना के विरुद्ध छापामार युद्ध किया। इस युद्ध का सबसे भीषण काल १९२० के नवम्बर से लेकर १९२१ के जुलाई तक था।

## इन्हें भी देखें
* आयरिश मुक्त राज्य
* इण्डियन रिपब्लिकन आर्मी
* आयरिश गणराज्य
* आयरलैंड गणराज्य
* आयरिश स्वतंत्रता संग्राम

## बाहरी कड़ियाँ

* The Irish Independence Film Collection Irish Film Institute collection of contemporary newsreels with background information
* War Of Independence website for Clare and Galway
* Cork's War of Independence
* The Irish Story archive on the war
* The Irish War website
* War memorials related to the Irish War of Independence
* Irish History Links for the War of Independence
श्रेणी:आयरलैण्ड का स्वतंत्रता संग्राम
श्रेणी:स्वतंत्रता संग्राम संगठन
श्रेणी:आयरलैंड का इतिहास